אוליביה רודריגו

אוליביה איזבל רודריגו (באנגלית: Olivia Isabel Rodrigo; נולדה ב-20 בפברואר 2003) היא זמרת-יוצרת ושחקנית אמריקאית. היא ידועה בשל תפקידיה כפייג' אולברה בסדרת הילדים של ערוץ דיסני "ביזארדבארק", וניני סלזר-רוברטס בסדרה המוזיקלית של דיסני+,<ref></ref> "היי סקול מיוזיקל: המחזמר: הסדרה". היא הוציאה לאור את אלבום הבכורה שלה, Sour בחודש מאי 2021. לאחר מכן הוציאה את האלבום השני שלה, Guts, ב-8 בספטמבר 2023.

== קריירה ==
=== 2003–2019: ילדות וקריירת משחק ===
רודריגו נולדה ב-20 בפברואר 2003 בטמקולה, קליפורניה. היא ממוצא פיליפיני מצד אביה<ref></ref><ref></ref><ref></ref> וממוצא גרמני ואירי מצד אמה.<ref></ref> רודריגו החלה לכתוב שירים על חוויותיה כשהייתה רק בת ארבע והחלה לעסוק במשחק כשהשתתפה בהפקות בית הספר כשהייתה תלמידה בבית ספר יסודי.<ref name=":8"></ref> רודריגו ומשפחתה עברו להתגורר בעיר מורייטה שבקליפורניה כשלוהקה לתוכנית "ביזארדבארק". מאז ליהוקה לתוכנית ועד שנת 2021, היא למדה במסגרת של חינוך ביתי.<ref name=":5"></ref> העניין שלה בכתיבת שירים העמיק כשהייתה בת 12, והיא התחילה לנגן שירים בפסנתר וללמוד איך לכתוב שירים לאקורדים.<ref name=":8" />

רודריגו הופיעה לראשונה על המסך בפרסומת של Old Navy.<ref></ref><ref></ref> זמן קצר לאחר מכן בשנת 2015, היא גילמה את התפקיד הראשי של גרייס תומאס בסרט "An American Girl: Grace Stirs Up Success".<ref></ref> בשנת 2016 לוהקה רודריגו לתפקיד פייג' אולברה בסדרת הילדים של ערוץ דיסני, "ביזארדבארק", תפקיד שגילמה במשך שלוש עונות.<ref></ref><ref></ref>

בפברואר 2019 לוהקה לתפקיד הראשי של ניני סלזר-רוברטס בסדרה של דיסני+, "היי סקול מיוזיקל: המחזמר: הסדרה", שעלתה לשידור בנובמבר של אותה השנה.<ref name="HSMTS"></ref> היא הייתה דמות בולטת בשתי העונות הראשונות של הסדרה, אך לקחה צעד אחורה בעונה השלישית כדי להיות כוכבת אורחת. החלטה זו התקבלה כדי שתוכל להתמקד בקריירה המוזיקלית שלה. רודריגו לא שבה להופיע בעונה הרביעית והאחרונה של הסדרה.<ref></ref>

=== 2020–2022: Sour ===
רודריגו כתבה את "All I Want" וכתבה יחד עם ג'ושוע באסט את השיר "Just A Moment" לפסקול העונה הראשונה של הסדרה היי סקול מיוזיקל: המחזמר: הסדרה.<ref></ref> בשנת 2020 חתמה רודריגו על חוזה הקלטות עם אינטרסקופ רקורדס וגפן רקורדס ובמסגרת החוזה רודריגו היא הבעלים של גרסאות המאסטר של כל שיריה.

ב-8 בינואר 2021 הוציאה לאור את סינגל הבכורה שלה, "Drivers License". בתוך שבוע מצאתו לאור, "Drivers License" זכה לשבחים ושבר את שיא ההשמעות של ספוטיפיי פעמיים עבור מספר ההשמעות היומי הגבוה ביותר לשיר שאינו שיר חג ב-11 בינואר, לשיר היו מעל 15.7 מיליון השמעות עולמיות בספוטיפיי, ולמחרת יותר מ-17 מיליון השמעות עולמיות של השיר.<ref></ref><ref></ref> במצעד הבילבורד הוט 100 ובמצעד הסינגלים הבריטי, הגיע השיר היישר אל המקום הראשון.<ref></ref><ref></ref>

ב-1 באפריל 2021 הוציאה לאור את הסינגל השני שלה, "Deja Vu" שהגיע למקום ה-8 במצעד הבילבורד הוט 100, מה שהפך אותה לאמנית הראשונה ששני הסינגלים הראשונים שלה נכנסו לעשירייה הפותחת של ההוט 100.<ref></ref><ref></ref> הסינגל השלישי שלה, "Good 4 U" יצא לאור ב-14 במאי והגיע אף הוא היישר אל המקום הראשון במצעד הבילבורד הוט 100. אלבום הבכורה שלה, Sour, יצא לאור ב-21 במאי 2021.<ref></ref><ref></ref> עם צאתו, גרף האלבום שלל הישגים: האלבום שבר את שיא ההשמעות של ספוטיפיי לאלבום של אישה בשבוע הפתיחה, עם כ-385 מיליון השמעות.<ref></ref> כשבוע לאחר צאתו, הפך האלבום לאלבום הנמכר ביותר של אישה בארצות הברית לשנת 2021, עם כ-295,000 עותקים שנמכרו במדינה.<ref name=":9"></ref><ref></ref> בבריטניה, שבר האלבום את שיא ההשמעות בפלטפורמות הסטרימינג לאלבום בכורה בשבוע הראשון, עם כ-45.7 מיליון השמעות.<ref></ref> באירלנד, הפכה רודריגו לאמנית הראשונה בהיסטוריה ששלושה משיריה נמצאים בראש מצעד הסינגלים.<ref></ref> בארצות הברית ובקנדה, כל 11 שירי האלבום נכנסו למצעדי הסינגלים ל-30 המקומות הראשונים.<ref></ref> Sour ו-"Drivers License" היו שניהם האלבום והשיר, בהתאמה, הכי מושמעים בשנת 2021 בספוטיפיי העולמית.<ref></ref>

ב-29 ביוני 2021 שודר סרט הופעה "Sour Prom" בשידור חי בערוץ היוטיוב של רודריגו.<ref></ref>

היא הגיעה למקום השני במצעד הארטיסט 100 השנתי של בילבורד לשנת 2021, ולמקום הראשון במצעד האמנים החדשים.<ref></ref> ב־9 בדצמבר קיבלה את התואר "בדרנית השנה" מאת מגזין טיים.<ref name=":1"></ref> IFPI דירג את רודריגו כאמנית העשירית המוכרת ביותר של שנת 2021 ואת Sour כאלבום השני הנמכר ביותר של שנת 2021.<ref></ref>

רודריגו נכללה ברשימת פורבס 30Under30 לשנת 2022.<ref name=":0"></ref> ב-17 בפברואר 2022, רודריגו הכריזה והוציאה לאור את הטריילר של סרטה התיעודי "driving home 2 u" (a SOUR film), שעלה לשידור בדיסני+ ב-25 במרץ 2022.<ref></ref> רודריגו קיבלה 7 מועמדויות ב טקס פרסי גראמי ה-64, כולל תגלית השנה, אלבום השנה על Sour, והקלטת השנה ושיר השנה על "Drivers License".<ref></ref> היא זכתה בקטגוריות תגלית השנה, אלבום הפופ הווקאלי הטוב ביותר על Sour, וביצוע סולו הפופ הטוב ביותר על "Drivers License".<ref></ref> ב-5 באפריל 2022 יצאה רודריגו לסיבוב ההופעות הראשון שלה, "Sour Tour", שנערך בצפון אמריקה ואירופה והסתיים ב-7 ביולי 2022.

=== 2023–הווה: Guts ===
רודריגו בהופעה בלוס אנג'לס, 2023
אלבומה השני של רודריגו, Guts, יצא לאור ב-8 בספטמבר 2023, תחת הוצאת חברת התקליטים גפן. בהצהרה על האלבום, רודריגו תיארה כי הוא עוסק בכאבי גדילה ותהליך גיבוש זהותה בשלב זה בחייה. היא ציינה שהיא חוותה תקופות אינטנסיביות של גמלוניות ושינוי בין הגילאים 18 ל-20 וכי היא מקווה שהאלבום משקף את החלק הטבעי הזה של הגדילה שלה.<ref></ref> הסינגל הראשון מהאלבום, "Vampire",יצא לאור ב-30 ביוני 2023. רודריגו כתבה את השיר ורצועות נוספות באלבום עם דניאל ניגרו, ששיתף פעולה עם רודריגו באלבום הבכורה שלה, Sour. ב-10 ביולי נכנס השיר היישר אל המקום הראשון במצעד הבילבורד הוט 100 והיה לשיר השלישי של רודריגו שהגיע להישג זה.<ref></ref> בספטמבר 2023, הסינגל הגיע למקום הראשון במצעד הסינגלים הרשמי בבריטניה. לאחר ששהה במקום השני במשך חודש רצוף. זהו הסינגל השלישי במקום הראשון בבריטניה של רודריגו. בכך, רודריגו הפכה לזמרת עם הכי הרבה סינגלים בראש המצעד בעשור הנוכחי.<ref></ref>

ב-7 באוגוסט רודריגו הכריזה על הסינגל הבא שלה, "Bad Idea Right?", באמצעות פוסט באינסטגרם ומייל למעריצים. הסינגל יצא ב-11 באוגוסט 2023.<ref></ref> חודש לאחר מכן יצא לאור הסינגל השלישי מתוך האלבום, "". עם צאתו האלבום הגיע היישר אל המקום הראשון במצעד האלבומים הבריטי, והיה לאלבום השני שלה שמגיע להישג זה. לפי המצעדים הרשמיים, הוא האלבום הנמכר ביותר והמושמע ביותר בפלטפורמות הסטרימינג של השבוע כאחד, כשהוא צבר 60,300 יחידות שקולה לאלבום ועלה על שאר האלבומים בעשירייה הפותחת של המצעד גם יחד.<ref></ref>

ב-1 בנובמבר 2023, רודריגו הודיעה שהיא כתבה שיר בשם "Can't Catch Me Now" לפסקול הסרט "משחקי הרעב: בלדה לנחשים וציפורי שיר". השיר הוא הרצועה הפותחת באלבום בן 17 השירים, שיצא לאור ב-17 בנובמבר תחת הוצאת גפן רקורדס, במקביל לתאריך היציאה לקולנוע של הסרט.<ref></ref> רודריגו חזרה ל-"סאטרדיי נייט לייב" ב-9 בדצמבר וביצעה שני שירים מ-Guts. רודריגו ביצעה גם הופעת קמע מפתיעה במערכון במהלך הפרק.<ref name=":10"></ref>

רודריגו יצאה לסיבוב ההופעות "Guts World Tour" שהחל בפברואר 2024 וצפוי להסתיים באוקטובר של אותה השנה.<ref></ref><ref></ref>

== סגנון מוזיקלי ==
רודריגו נחשבת לאחת הזמרות והיוצרות הבולטות של דור ה-Z.<ref name=":8" /> סגנון המוזיקה שלה נוטה לכיוון הרוק, עם השפעות מלהקות משנות ה-90 ושילוב של פגיעות רגשית ויכולת סיפור סיפורים המתבטאות בליריקה שלה.<ref name=":3"></ref> המוזיקה של רודריגו עוסקת לעיתים קרובות בנושאים אישיים ורגשיים, כולל אהבה נכזבת, מערכות יחסים וגילוי עצמי, ומושפעת מתנועת ריוט גירל.<ref name=":8" /> רודריגו מבקשת להפוך את מוזיקת הרוק שלה למזוהה עמה, בהיותה נשית ואקספרסיבית, תוך הימנעות מחיקוי של רוק הנשלט על ידי גברים.<ref name=":4"></ref> היא ציינה כי היא נהנית לכתוב שירים על תחושות נשיות של כעס וטינה שלא באים לידי ביטוי בקלות בחיי היומיום.<ref name=":8" />
=== השפעות ===
כשהייתה קטנה, הייתה מאזינה למוזיקה עם הוריה, שטעמם המוזיקלי נטה לכיוון גראנג', רוק וז'אנרים אלטרנטיביים.<ref></ref> רודריגו ציינה את הזמרות טיילור סוויפט ולורד כהשפעות המוזיקליות המרכזיות ביותר שלה.<ref></ref> היא כינתה את עצמה כ"סוויפטית הגדולה ביותר בעולם".<ref></ref> היא כינתה את ג'ק וייט, חבר להקת הווייט סטרייפס "הגיבור שלי". השפעות נוספות אותן ציינה הן אלאניס מוריסט, קייסי מאסגרייבס, פיונה אפל, סנט וינסנט, קארדי בי, גוון סטפאני, אבריל לאבין, סנייל מייל, ג'וני מיטשל, קתלין האנה, בילי ג'ואל, טורי איימוס, ביונסה,סלייטר-קיני, קייטי פרי, Rage Against the Machine וביקיני קיל.<ref name=":3" /><ref name=":4" /><ref></ref><ref></ref><ref></ref><ref></ref><ref></ref><ref></ref> היא סיפרה כי היא מוצאת השראה במשוררים כמו לאונרד כהן וסילביה פלאת', וקראה את יצירותיהם במהלך יצירת האלבום השני שלה.<ref name=":8" />

רודריגו נחשבת לאמנית השואבת השראה ממגוון רחב של השפעות של מוזיקת פופ כדי ליצור סאונד ייחודי משלה. במהלך תקופת צאת אלבום הבכורה שלה, היו מחלוקות בנוגע למקורות ההשראה למוזיקה שלה. כמה האשמות על גניבה אינטלקטואלית הועלו, כולל טענות על שימוש בריפים של אלביס קוסטלו, אקורדים וסגנון מפאראמור (עליהם נתנה קרדיטים לאינטרפולציה בשיר "Good 4 U"), וסגנון ווקאלי מטיילור סוויפט (עליהם היא גם נתנה קרדיט בשיר "Deja Vu"). עם זאת, אמנים כמו קוסטלו הדגישו שהאשמות כאלה לרוב מבוססות על מרכיבים משותפים במוזיקת פופ ושזה נוהג שכיח למזג ז'אנרים והשפעות כדי ליצור יצירות חדשות.<ref></ref> בראיון ל"הגרדיאן", רודריגו הביעה אכזבה מאיך שאנשים הוציאו את המצב מהקשרו והכפישו את עבודתה כאישה צעירה בתעשיית המוזיקה.<ref></ref>

=== קול וסגנון כתיבה ===
סוג הקול של רודריגו הוא סופרן.<ref></ref> גופי תקשורת שונים לרוב מתארים את רודריגו כזמרת פופ הנוטה לפופ רוק, טין פופ ואינדי פופ.<ref></ref><ref></ref><ref></ref><ref name="indiepop"></ref> רודריגו סיפרה כי היא רוצה להיות פזמונאית ולא "כוכבת פופ גדולה", וכי היא בחרה לחתום על חוזה הקלטות עם חברת גפן כי המנכ"ל שיבח את יכולות הכתיבה שלה, ולא את איכויותיה ככוכבת פוטנציאלית.<ref name=":6"></ref>

רודריגו הזכירה שהיא כותבת לעיתים קרובות את המוזיקה הטובה ביותר שלה כשהיא עוברת שברון לב ועצב. מכך נובע כי חוויותיה ורגשותיה האישיים משחקים תפקיד משמעותי בכתיבת השירים שלה.<ref name=":7" /> היא משתמשת באופן פעיל בטיקטוק ורואה בו יותר מסתם מקור בידור; היא מוצאת השראה לכתיבת שירים בפלטפורמה. רודריגו חשפה שהיא כתבה את הרצועה "Traitor" מאלבום הבכורה שלה, Sour, לאחר שראתה סרטון טיקטוק של בחורה שעוברת מצב דומה, וזה עזר להבהיר את רגשותיה שלה.<ref></ref> בנוסף, הזכירה פרויקטים קולנועיים וספרותיים, כמו "דמדומים" ו-"The White Album" מאת ג'ואן דידיון כהשראה לשירים שונים אותם כתבה.<ref name=":7"></ref>

== עיסוקים נוספים ==
רודריגו היא דוברת וחברת פאנל במכון ג'ינה דייוויס למגדר בתקשורת.<ref></ref>

באפריל 2022 היא הפכה לפרזנטורית הראשונה של חברת Glossier. בספטמבר 2023 שיתפה פעולה עם סוני כדי להוציא אוזניות LinkBud S משלה במהדורה מוגבלת. האוזניות הללו כוללות שני אקוולייזרים מותאמים אישית שכוונו על ידי רודריגו והמפיק שלה, דן ניגרו.<ref></ref> שני האקוולייזרים המותאמים לכל אחד מהאלבומים של רודריגו, Sour ו-Guts.<ref></ref> ביולי 2024 רודריגו הכריזה על שיתוף פעולה עם חברת "Stanley" לשנת 2024. שיתוף הפעולה כולל כוס של 40 אונקיות בגוון הלבנדר המזוהה עם רודריגו.<ref></ref>

=== פילנתרופיה ופעילות חברתית ===
רודריגו השתמשה ברשתות החברתיות שלה כדי להגיב על נושאים חברתיים ופוליטיים. היא הביעה את דעותיה על מעשיו של נשיא ארצות הברית, דונלד טראמפ, ועל רצח ג'ורג' פלויד, והראתה את מעורבותה באירועים אקטואליים. בנוסף, הראתה תמיכה בקבלה עצמית ותנועת הגוף החיובי, המעודדת אנשים לאמץ את גופם מבלי להתאים אותו לסטנדרטים החברתיים.<ref name=":5" /> במהלך הבחירות לנשיאות ארצות הברית 2020, רודריגו עודדה את הקהל הצעיר שלה להשתתף בתהליך הדמוקרטי, מה ולהגביר את המודעות הפוליטית ומעורבות הנוער.<ref name=":5" />

בחודש יולי 2021, רודריגו הייתה מעורבת במאמץ של הבית הלבן לקדם חיסוני קורונה בקרב צעירים. היא נפגשה עם הנשיא ג'ו ביידן, סגנית הנשיא קמלה האריס והיועץ הרפואי הראשי אנתוני פאוצ'י, כדי לדון בתרומה שלה לקמפיין.<ref></ref>

ב-20 בנובמבר היא הצטרפה לונוס ויליאמס, בילי אייליש, ג'ון לג'נד, טום הולנד ועוד עם המייסדים אדי וג'יל ודר לאירוע גיוס הכספים השנתי במטרה למצוא תרופה לתמס בועתי של העור.<ref></ref> רודריגו עם כריס סטייפלטון, סלינה גומז ועוד תרמו פריטים בלעדיים לקרן ASCAP התומכת בתוכניות חינוך מוזיקלי ופיתוח כישרונות ברחבי ארצות הברית בדצמבר 2022.

בינואר 2023, רודריגו יחד עם מוזיקאים נוספים תרמו פריטים למכירה פומבית של קרן MusiCares כדי לעזור למוזיקאים עם החשבונות הרפואיים שלהם ואילוצים כספיים אחרים.<ref></ref><ref></ref>

==== פעילות בנושא הפלות מלאכותיות ====
בשנת 2022, בעקבות הדיון המתמשך בנוגע להפלות מלאכותיות בעקבות פסק דין דובס נגד הארגון לבריאות נשים בג'קסון, התבטאה רודריגו באחת מהופעותיה בסיבוב ההופעות "Sour Tour" ואמרה: .<ref name=":2"></ref> בנוסף, חתמה, יחד עם עוד 159 אנשים אחרים, על מודעה של ארגון הורות מתוכננת שהתפרסמה בניו יורק טיימס בעקבות פסק דין דובס נגד הארגון לבריאות נשים בג'קסון.<ref name=":2" /> רודריגו התבטאה בנושא שוב במהלך הופעתה בפסטיבל גלסטונברי כשאירחה את הזמרת הבריטית לילי אלן וביצעה עמה את השיר "Fuck You", אותו הקדישו לשופטי בית המשפט העליון שהחליטו לבטל את הפסיקה על זכות ההפלה ואמרה: .

עם ההכרזה על סיבוב ההפועות השני של רודריגו, Guts World Tour, הוכרז כי חלק מההכנסות אליו יתרמו לעמותה של רודריגו, "Fund 4 Good", המתמקדת בחינוך נשים , זכויות רבייה ומניעת אלימות נגד נשים, גברים ולהט"ב.<ref name=":102"></ref> באוקטובר 2023, רודריגו ביצעה שירים מתוך Guts במופע חד פעמי במלון אייס בלוס אנג'לס. כל ההכנסות ממכירת כרטיסים נתרמו לעמותה "Fund 4 Good".<ref></ref> ב-15 במרץ 2024, פורסם כי סיבוב ההופעות Guts World Tour לא יכלול עוד ארגונים מקומיים למען הזכות להפלה המחלקים אמצעי מניעה במופעים שלה. ההחלטה להפסיק לחלק גלולת חירום למניעת היריון ומשאבים אחרים הגיעה מהצוות של רודריגו. למרות האיסור על הפצת אמצעי מניעה, הארגונים ימשיכו להפיץ חומרי הסברה במופעים של רודריגו. היוזמה לחלוקת משאבי בריאות מינית בסיבוב ההופעות זכתה לתשומת לב לאחר שתמונה של חומרי ההסברה הפכה לוויראלית ברשתות החברתיות. הביקורת שהביאה להפסקת המוצרים הגיעה בעקבות ההופעה של רודריגו בסנט לואיס, עיר הנמצאת במדינת מיזורי, בה יש איסור כמעט מוחלט על הפלות.<ref></ref> 

ביולי 2024, רודריגו תמכה פומבית בעמדתה של סגנית הנשיא קמלה האריס בנושא זכויות רבייה. זה קרה כשהאריס השיקה את הקמפיין שלה לנשיאות. האריס נשאה את הנאום הראשון של הקמפיין שלה בווסט אליס, ויסקונסין. במהלך הנאום הזה, היא מתחה ביקורת על עמדתו של דונלד טראמפ בנוגע להפלות ודגלה בזכויות רבייה. רודריגו הביעה את תמיכתה בכך שפרסמה סרטון באינסטגרם מנאומה של האריס.<ref></ref>

== חיים אישיים ==
רודריגו נולדה חצי חרשת באוזן שמאל.<ref name=":32"></ref> יש לה אורניתופוביה.<ref></ref>

היא מתגוררת במנהטן, ניו יורק.<ref name=":8" />

מאז אוקטובר 2023 רודריגו במערכת יחסים עם השחקן הבריטי לואי פרטרידג'.<ref></ref>

== פילמוגרפיה ==
{| class="wikitable sortable"
!שנה
!שם
!דמות
! class="unsortable" |הערות
|-
!2015
|An American Girl: Grace Stirs Up Success
|גרייס תומאס
|סרט DVD
|-
!2016–2019
|ביזארדבארק
|פייג' אולברה
|תפקיד ראשי
|-
!2017
|הבחורה החדשה
|טריניאה
|פרק אחד
|-
!2019–2022
|היי סקול מיוזיקל: המחזמר: הסדרה
|ניני סלזר-רוברטס
|תפקיד ראשי (עונות 1–2);תפקיד אורח (עונה 3)
|-
!2021–2023
|סאטרדיי נייט לייב
|
|אורחת מוזיקלית; פרק: "קיגן-מייקל קיי/אוליביה רודריגו"<ref></ref>פרק: "אדם דרייבר/אוליביה רודריגו"<ref name=":10" />
|-
!2021
|Sour Prom
|
|סרט הופעה
|-
!2022
|driving home 2 u (a SOUR film)
|
|סרט תיעודי
|}

== דיסקוגרפיה ==

===אלבומי אולפן===
* 2021: Sour
* 2023: Guts

== הופעות ==
=== סיבובי הופעות ===
* 2022: Sour Tour
* 2024: Guts World Tour

== פרסים ומועמדויות ==

רודריגו זכתה בפרסים רבים; כולל שלושה פרסי גראמי, שבעה פרסי המוזיקה של בילבורד, ארבעה פרסי ווידאו קליפים של MTV, ארבעה פרסי המוזיקה של iHeartRadio ושני פרסי בחירת הקהל, פרסי המוזיקה האמריקאית, פרסי המוזיקה הבריטית ופרס ג'ונו.

== קישורים חיצוניים ==

* 

* 

== הערות שוליים ==

*
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות ילדות אמריקאיות
קטגוריה:שחקנים ילדים אמריקאים
קטגוריה:זמרות פופ אמריקאיות
קטגוריה:זמרי פופ אמריקאים
קטגוריה:זמרות רוק אמריקאיות
קטגוריה:זמרי רוק אמריקאים
קטגוריה:זמרות-יוצרות אמריקאיות
קטגוריה:זמרים-יוצרים אמריקאים
קטגוריה:מוזיקאי רוק אלטרנטיבי
קטגוריה:ערוץ דיסני: שחקנים ומנחים
קטגוריה:אמניות גפן רקורדס
קטגוריה:אמני אינטרסקופ רקורדס
קטגוריה:אמריקאים ממוצא פיליפיני
קטגוריה:אמריקאים ממוצא אירי
קטגוריה:אמריקאיות ממוצא גרמני
קטגוריה:אמריקאיות ממוצא אירי
קטגוריה:כבדות שמיעה אמריקאיות
קטגוריה:קליפורניה: שחקנים
קטגוריה:אמריקאים שהופיעו ברשימת טיים 100 נקסט
קטגוריה:פורבס 30Under30
קטגוריה:זוכות פרס גראמי
קטגוריה:זוכי פרס ג'ונו
קטגוריה:זוכי פרס המוזיקה הבריטית
קטגוריה:זוכי פרס המוזיקה של MTV אירופה
קטגוריה:אמריקאיות שנולדו ב-2003
קטגוריה:אמריקאים שנולדו ב-2003